
РЕПУБЛИКА СРБИЈА
ОПШТИНА ЖИТОРАЂА
ОПШТИНСКА УПРАВА
Начелник
Број: 111-2254/2026-01
Датум 14.08.2026.године

На основу члана 79. став 1. и члана 82. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон) и члана 3.ст.1., члана 4. и члана 8. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије”, број 107/2023), Начелник општинске управе општине Житорађа, доноси
РЕШЕЊЕ
о попуњавању радног места путем интерног конкурса у Општинској управи општине Житорађа

[bookmark: _Hlk153025781]1. Попуњава се радно место – Грађевински инспектор и саобраћајни инспектор, у звању саветник у организационој јединици Одељење за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине  – Одсек за инспекцијске послове, у Општинској управи општине Житорађа, под редним бројем 23. Правилника о организацији и систематизацији радних места у општинској управи и општинском правобранилаштву општине Житорађа (,,Службени лист града Ниша“ бр. 69/2026 и 76/2026).

2.Извршилачко радно место наведено у тачки 1.овог диспозитива попуниће се путем ИНТЕРНОГ конкурса.

О б р а з л о ж е њ е
Законом о запосленима у аутономним покрајинама и јединицама локалне самоуправе, чланом 79. став 1. прописано је да радно место може да се попуни када се испуне два услова: да је радно место предвиђено Правилником и да је његово попуњавање предвиђено кадровским планом за текућу годину.
Радно место из тачке 1. овог решења предвиђено је Правилником о организацији и систематизацији радних места у Општинској управи и општинском правобранилаштву општине Житорађа (,,Службени лист града Ниша“ бр. 69/2026 и 76/2026).
Попуњавање наведеног радног места је предвиђено Кадровским планом општине Житорађа,чиме су испуњени услови из члана 79. Закона о запосленима у аутономним покрајинама и јединицама локалне самоуправе.
За попуњавање радног места добијена је сагласност Комисије за давање сагласности за ново запошљавање и додатно радно ангажовање код корисника јавних средстава, закључком број51 под бројем 112-7569/2026 од 29. јула 2026. године, а средства за плату и припадајуће порезе и доприносе су обезбеђена у буџету општине Житорађа.
Чланом 82. Закона, прописано је да При попуњавању извршилачког радног места предност има премештај службеника, са напредовањем или без њега. Ако послодавац одлучи да радно место не попуни премештајем, радно место може да се попуни преузимањем службеника. Ако руководилац одлучи да радно место не попуни ни преузимањем службеника, спроводи се интерни конкурс. 
Чланом 3.ст.1. Уредбе, прописано је да руководилац органа, службе или организације у којој се радно место попуњава (у даљем тексту: руководилац), доноси решење о попуњавању радног места спровођењем интерног, односно јавног конкурса, водећи рачуна о томе да су испуњени сви законски услови у погледу допуштености попуњавања радног места.  
Чл. 4. и 8. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да,ако руководилац одлучи да радно место не попуни преузимањем, спроводи се интерни конкурс,а јавни конкурс се спроводи ако радно место није попуњено интерним конкурсом.
Обзиром да нема услова да се радно место попуни премештајем службеника, као ни на основу преузимања, донета је одлука да се радно место попуни интерним конкурсом.
На основу наведеног одлучено је као у изреци решења.

Решење доставити:
- служби за управљање људским ресурсима
- архиви.

